laion/Wikipedia-Exotic huggingface dataset:
סיגל דדון-לוי

סיגל דדון-לוי (נולדה בשנת 1970) היא מנכ"לית ישראלית המכהנת כמנהלת כללית של מכבי שירותי בריאות מאוגוסט 2021. בטרם מינויה לתפקיד עבדה בארגון בתפקידי ניהול והובילה את מבצע חיסוני הקורונה בו. סיגל דדון-לוי נולדה בקריות. דדון-לוי היא בעלת שלושה תארים אקדמיים אותם סיימה בהצטיינות: תואר ראשון במשפטים בקריה האקדמית אונו, תואר ראשון במדעי הרוח והחברה באוניברסיטת בר-אילן ותואר שני במינהל ציבורי באוניברסיטת חיפה. דדון-לוי נשואה ליונתן, עורך דין בתפקיד ניהולי במערכת הפיננסית, ואם לתאומים. מתגוררת בתל אביב. אחרי 4 שנים בהם עבדה במחלקת העסקים של בזק, ובתום לימודי התואר הראשון, התקבלה לעתודה הניהולית במכבי שירותי בריאות. מאז מילאה שורה של תפקידים בכירים במכבי: מנכ"לית מכבי יזמות וניהול, סמנכ"לית שירות ושיווק, ראש מחוז השרון, ראש חטיבת התפעול ותפקידים בכירים נוספים. ב-9 בדצמבר 2020 נחת משלוח החיסונים הראשון נגד הקורונה בישראל. מרגע שנתקבל האישור לחיסון האוכלוסייה, דדון-לוי הובילה את מבצע חיסוני הקורונה במכבי שירותי בריאות, במקביל ליתר תפקידיה. ב-7 ביולי 2021 נבחרה להחליף את רן סער כמנכ"לית מכבי שירותי בריאות. דדון-לוי היא חלק מנבחרת הדירקטורים של רשות החברות הממשלתיות, ושימשה כדירקטורית בחברת "נתיבי איילון" ובחברת חוצה ישראל. דדון-לוי נבחרה שלוש שנים ברציפות לאחת מ-50 הנשים המשפיעות בישראל של מגזין גלובס, בין השנים 2022-2024. בשנים 2022-2023 נבחרה לרשימת 50 הנשים מעוררות ההשראה בישראל של מגזין פורבס. סיגל דדון-לוי, ברשת החברתית פייסבוק סיגל דדון-לוי, ברשת החברתית אינסטגרם סיגל דדון-לוי, ברשת החברתית LinkedIn סיגל דדון-לוי נבחרה לכהן כמנכ"לית הבאה של מכבי שירותי בריאות - רדיו קול חי, באתר רדיו קול חי, ‏1 ביוני 2021 מוסף פורצות דרך - מנהיגות ערכית שמושתתת על אינטליגנציה רגשית, באתר אקסטרה, ‏4 בפברואר 2018 אדריאן פילוט, מנכ"לית חדשה למכבי שירותי בריאות: סיגל דדון-לוי, באתר כלכליסט, 7 ביולי 2021 דוד רוזנטל‏, סיגל דדון-לוי מונתה למנכ"לית הבאה של מכבי שירותי בריאות, באתר וואלה, 7 ביולי 2021 אודות סיגל דדון-לוי באתר מכבי שירותי בריאות רוני לינדר, מנכ"לית חדשה לקופת החולים מכבי: סיגל דדון-לוי, באתר TheMarker‏, 7 ביולי 2021 דורון אביגד, ‏הכירו את האישה שניהלה את מבצע החיסונים של מכבי והפכה למנכ"לית הקופה, באתר גלובס, 8 בינואר 2022 אדריאן פילוט, מנכ"לית חדשה למכבי שירותי בריאות: סיגל דדון-לוי, באתר כלכליסט, 7 ביולי 2021 מירב כהן‏, החיסונים הראשונים לקורונה נחתו בישראל; נתניהו: אהיה הראשון שמתחסן, באתר וואלה, 9 בדצמבר 2020 חדשות הבוקר, ‏מבצע החיסונים נמשך: "מכבי תרחיב את הפריסה ותחסן כ-150,000 איש בשבוע", באתר ‏מאקו‏, 27 בדצמבר 2020; אשר אטדגי, תשעה חודשים של קורונה: ראש מחוז השרון סיגל דדון לוי מסכמת תקופה, באתר mynet‏ רעננה, 30 בנובמבר 2020 רוני לינדר, מנכ"ל מכבי עוזב אחרי עשור. מתוך המועמדים להחלפתו, שלוש נשים, באתר TheMarker‏, 2 ביוני 2021 השנה שבה נשים הפכו לרוב בניהול קופות החולים, אנשי השנה 2021, גלובס 50 הנשים המשפיעות של גלובס 2022, באתר גלובס, 30 במרץ 2022 "במכבי הייתה אג'נדה - לטפח מנהלות שיתמודדו על המנכ"לות", באתר גלובס, 14 בדצמבר 2021 נבחרת 50 המשפיעות על המשק לשנת 2024, באתר גלובס, 14 בדצמבר 2021 16# סיגל דדון־לוי וסיגל רגב־רוזנברג - Forbes Israel, באתר Forbes Israel, ‏30 ביוני 2022 סיגל דדון לוי - Forbes Israel, באתר Forbes Israel, ‏19 בספטמבר 2023
Lost Boy

"Lost Boy" (בעברית: "ילד אבוד") הוא סינגל הבכורה של הזמרת הקנדית, רות ב., שיצא, על ידי חברות התקליטים קולומביה רקורדס וסוני מיוזיק אנטרטיינמנט, ב-12 בפברואר 2015. נכון למרץ 2022, השיר הושמע למעלה מ-668 מיליון פעמים בספוטיפיי. הווידאו קליפ, בבימויו של מארק פלינגטון, יצא בערוץ היוטיוב של הזמרת ב-9 במאי 2016. נכון למרץ 2022, הווידאו קליפ צבר למעלה מ-162 מיליון צפיות. מייק ואס, מ-Idolator, אמר כי השיר הוא "בלדה יפה" והמשיך ואמר כי השיר "הוא [שיר] נוסטלגי, יותר מקצת מריר ומתוק ומציג בצורה הולמת את השירה החלקה של רות". מידע על הסינגל "Lost Boy" באתר מיוזיק בריינז מידע על היצירה "Lost Boy" באתר Discogs מילות השיר "Lost Boy" באתר Genius סרטון השיר "Lost Boy" באתר יוטיוב "Ruth B.: Lost Boy - Music on Google Play". Google Play. ארכיון מ-2016-09-23. נבדק ב-6 באפריל 2017. {{cite web}}: (עזרה) Lost Boy, 2015-08-21, ארכיון מ-2022-02-09, נבדק ב-2022-03-07 RuthBVEVO (2016-05-09), Ruth B - Lost Boy (Official Video), ארכיון מ-2016-07-12, נבדק ב-2016-07-12 Wass, Mike (4 בנובמבר 2015). "Vine Star Ruth B Signs To Columbia Records, Drops 'Lost Boy' Lyric Video". Idolator. ארכיון מ-2022-03-07. נבדק ב-28 באפריל 2016. {{cite web}}: (עזרה) "40 Under 40: Music's Top Young Power Players Revealed - Billboard". Billboard. Prometheus Global Media. 20 באוקטובר 2016. ארכיון מ-2021-11-15. נבדק ב-2 בדצמבר 2016. Sales amount is mentioned under Justin Eshak {{cite web}}: (עזרה)
פדרו אוביאנג

פדרו אוביאנג (בספרדית: Pedro Obiang; נולד ב-27 במרץ 1992) הוא כדורגלן ספרדי-משווני המשחק בעמדת הקשר בססואולו ובנבחרת גינאה המשוונית. אוביאנג נולד באלקלה דה אנארס והחל לשחק בקבוצות מקומיות, ממנה הצטרף לקבוצת הנוער אתלטיקו מדריד. בשנת 2008 הצטרף לזו של סמפדוריה האיטלקית. ב-12 בספטמבר 2010 אוביאנג חתם על חוזה לחמש שנים בקבוצה הבוגרת ובאותו יום ערך את הופעת הבכורה שלו בקבוצ הבוגרת בתיקו 3-3 ליובנטוס. ב-16 בדצמבר ערך את הופעת הבכורה שלו בזירה האירופית 0–2 לדברצן. ב-10 ביוני 2015, אוביאנג חתם לארבע שנים בווסטהאם יונייטד מהפרמייר ליג. ב-15 באוגוסט ערך את הופעת הבכורה שלו בקבוצה בהפסד 1–2 ללסטר סיטי. ב-4 בפברואר 2017, אוביאנג כבש את שער הפרמייר ליג הראשון שלו במשחק הליגה נגד סאות'המפטון. ב-20 במרץ 2017, נפצע בקרסול וסיים את העונה. שער הליגה שלו נגד טוטנהאם הוטספר באותה עונה, נבחר לשער העונה של וסטהאם. ב-24 ביולי 2019, אוביאנג חתם בססואולו מהסרייה א'. הוא אובחן כסובל ממחלת סימפונות ריאה באוגוסט 2021 והושמט מכל פעילות ספורטיבית כאמצעי זהירות. באוגוסט 2021 אובחנה אצלו דלקת סימפונות, ונאסר עליו לעסוק בפעילות ספורטיבית. ב-2 באוקטובר 2022 חזר לשחק כדורגל בניצחון 0-5 נגד סלרניטנה. בצעירותו, אוביאנג שיחק בנבחרות הצעירות של ספרד. בזכות מוצאו הפנגי, זכה להתעניינות גם מגבון וגינאה המשוונית, ממנה הגיעו סבו וסבתו. אוביאנג זומן לסגל נבחרת גינאה המשוונית לקראת גביע אפריקה לאומות 2012, אך אוביאנג דחה את ההצעה. באפריל 2015 הביע את רצונו לייצג את המדינה וב-7 בנובמבר 2018 זומן לראשונה לסגל הנבחרת. 11 ימים לאחר מכן, ערך את הופעת הבכורה שלו בנבחרת בהפסד 0–1 לסנגל. ב-22 במרץ 2019 הבקיע את שער הבכורה שלו בנבחרת בניצחון 1–4 נגד סודאן. מדיה וקבצים בנושא פדרו אוביאנג בוויקישיתוף פדרו אוביאנג, ברשת החברתית אקס (טוויטר) פדרו אוביאנג, באתר Transfermarkt פדרו אוביאנג, באתר Soccerway פדרו אוביאנג, באתר BDFutbol פדרו אוביאנג, באתר WorldFootball.net פדרו אוביאנג, באתר National Football Teams פדרו אוביאנג, באתר FootballDatabase.eu
Looking for Me

"Looking for Me" הוא סינגל של המפיק הבריטי, פול וולפורד (אנ'), והמפיק האמריקאי, דיפלו, בשיתוף הזמרת האמריקאית, קארין לומקס, שיצא, על ידי חברת התקליטים Higher Ground, ב-24 ביוני 2020. נכון למרץ 2022, השיר הושמע למעלה מ-135 מיליון פעמים בספוטיפיי. לפני שהשיר הגיע, קארין לומקס שלחה הודעה לדיפלו באינסטגרם, בתקווה לשתף איתו פעולה. בינואר 2020, פול וולפורד חשף שהוא עובד על שיר עם דיפלו. הווידאו קליפ של הסינגל יצא בערוץ היוטיוב של דיפלו ב-31 ביולי 2020. נכון למרץ 2022, הווידאו קליפ צבר למעלה מ-30 מיליון צפיות. מידע על הסינגל "Looking for Me" באתר מיוזיק בריינז מידע על היצירה "Looking for Me" באתר Discogs מילות השיר "Looking for Me" באתר Genius סרטון השיר "Looking for Me" באתר יוטיוב "Diplo and Paul Woolford drop collaboration 'Looking for Me'". DJMag. 25 ביוני 2020. ארכיון מ-2021-05-08. נבדק ב-10 באוקטובר 2020. {{cite web}}: (עזרה) Looking for Me, 2020-06-24, ארכיון מ-2020-11-30, נבדק ב-2022-03-07 Sweeney, Farrell (6 באוגוסט 2020). "The earth is born from aliens in Diplo's 'Looking For Me' music video [Watch]". Dancing Astronaut. ארכיון מ-2021-10-25. נבדק ב-11 באוקטובר 2020. {{cite web}}: (עזרה) Fielding, Amy (17 בינואר 2020). "Paul Woolford and Diplo tease collaborative record". DJMag. נבדק ב-10 באוקטובר 2020. {{cite web}}: (עזרה) Paul Woolford, Diplo & Kareen Lomax - Looking for Me (Official Music Video), ארכיון מ-2022-02-01, נבדק ב-2022-03-07
פנחס רפאל יהושע די שיגורה

רבי יהושע רפאל פנחס די שיגורה (במקור: פנחס די שיגורה; מכונה: הפרד"ס או הפרד"ש) (?- 1851) היה אב בית הדין, ראש ישיבה, מקובל, ופוסק באזמיר, מחבר הספר אות היא לעולם. נולד לרב שמואל, בנו של הרב יצחק די שיגורה, מחבר התקון לל"ג לעומר. למד אצל הרב חננאל חאביף, שגם סידר לו דרשה לומר בתשלום שנת פטירת אביו. למד עם תלמידו-חבירו הרב חיים פאלאג'י למעלה מעשרים שנה. כיהן כרב של קהילת קודש שלום באזמיר במשך יותר מארבעים שנה וכן כיהן כראש ישיבה. היה מורגל לומר תמיד ”בכל העניינים שבעולם, אין עוד מלבדו” היה מסגף עצמו בתעניות, וציווה שיאמרו עליו בהשכבה שהיה מרובה בייסורים. כל ימיו הרביץ תורה ומוסר, והעידו עליו שאפילו בבית המרחץ היו מתקרבים אליו לשמוע מפיו דברי תוכחה ”והיינו יוצאין מלפניו בלב נשבר ונדכה משמוע נועם מוסרו”. היה ידוע כחסיד וקדוש, עד שהרב חיים פלאג'י העיד עליו: כי ראוי לומר עליו בפה מלא דלא קם כמוהו בגודל חסידותו וקדושתו ולא יכילון מגילות ספר לספר תהילותיו ומידותיו הטובות ואמינא ולא מסתפינא כי כל הבא לפניו אפילו הדיוט שבהדיוטין היה קונה יראת שמים והארת קדושה בשמעו חן שפתיו... ותיתי לי כי כל העולם לא הכירוהו אחד מאלף מיני קדושתו ושקדנותו בתורה ובגמ"ח. מתלמידיו היה רבי דניאל הכהן נהר. באחרית ימיו עלה לארץ ישראל והתיישב בירושלים. נפטר בשנת תרי"א ונטמן בהר הזיתים. הספידוהו הרב חיים פלאג'י, הרב נסים חיים משה מודעי, הרב נסים יצחק אלגראנאטי, הרב יאושע אברהם קריספין ורבה של רודוס, הרב מיכאל יעקב ישראל. בניו הם הרב רחמים נסים יהודה די שיגורה מחבר הספרים עקב ענוה ומגיד דבריו, הרב ישראל שמואל, הרב משה שנפטר בחייו של אביו בשנת תר"ה והבת רושא, שנישאה לגביר יעקב בן-גיאת. אות היא לעולם - (א' ב') שני חלקים - מערכות מפולפלות על סוגיות ונושאים, (מעין אנציקלופדיה תלמודית למדנית) על פי סדר הא-ב. אות לישועה - דרושים ע"פ נושאים. אות הברית - פירוש על ספר תהלים. אות אמת - דרושים על סדר הפרשיות (בכת"י). אות לטובה על סדר התפילות (בכת"י). תשובה ממנו נמצאת בספר חקקי לב לחבי"ף. מדיה וקבצים בנושא פנחס רפאל יהושע די שיגורה בוויקישיתוף פנחס רפאל יהושע די שיגורה, באתר "החכם היומי" רבי פנחס רפאל די שיגורה, אות היא לעולם חלק א', באתר היברובוקס רבי פנחס רפאל די שיגורה, אות היא לעולם חלק ב', באתר היברובוקס אות היא לעולם ח"א, גישה מקוונת באתר הספרייה הממלכתית של רוסיה אות היא לעולם ח"ב, גישה מקוונת באתר הספרייה הממלכתית של רוסיה רבי פנחס רפאל די שיגורה, אות הברית, באתר היברובוקס רבי פנחס רפאל די שיגורה, אות לישועה, באתר היברובוקס יאושע רפאל פנחס די שיגורה, דף שער בספרייה הלאומית כך מכונה בימי בחרותו, (ראה מגדל חננאל דרוש ששי) וכנראה שהשמות "רפאל" ו"יהושע" נוספו לו לאחר שחלה מגדל חננאל, דרוש ששי כף החיים, סימן ט' אות ג' אות לישועה, דרוש עשירי לשבת זכור (דף קמז עמוד ב') ספר יסד המלך, דרשות דרישה מחיים לרבי נסים חיין מודעי דרוש ד' (עמוד קס"ב) ארצות החיים, דרוש ב' (דף נג) כרטיס קבר: רפאל פנחס יהושע די שיגורה » הר הזיתים, ירושלים, באתר הר הזיתים, ירושלים ספר חכמה מאין דרוש ל' ספר אברהם במחזה דרוש יא ספר שנות ימין דרוש ד' לשבת זכור (דף קסג ג') אות לישוע דרוש ח' לשבת
ממלכת הירקאניה

הירקאניה, בפרסית עתיקה וורקנה ("ארצו של הזאב"), הוא שמה של ממלכה קדומה הממוקמת דרום מזרחית לים הכספי שהיוותה במהלך ההיסטוריה חלק מהממלכות הקדומות של מדי, פרס האחמנית, הממלכה הסלווקית והאימפריה הפרתית בה שימשה לסירוגין כפרובינציה עצמאית או כחלק מהאימפריה הפרתית. בירתה הקדומה של הירקניה הייתה זדרקרטה (כיום העיר המודרנית גורגאן השוכנת בצפון-מרכז איראן לחופי הים הכספי). הירקאניה היה גם שמה של עיר בממלכת לידיה שבאסיה הקטנה שלפי סטראבו קיבלה את שמה בעקבות מושבה של הירקאניים שיושבה במקום על ידי הפרסים. מדיה וקבצים בנושא ממלכת הירקאניה בוויקישיתוף ממלכת הירקאניה, באתר אנציקלופדיה בריטניקה (באנגלית)
דוד שלון

דוד שלון (15 באוקטובר 1950 – 15 בספטמבר 2000) היה מנצח ישראלי. דוד שלון נולד בישראל. הוא ניגן בכינור ובקרן יער ולמד בבית הספר לאמנויות תלמה ילין. לאחר סיום לימודיו בשנת 1968 בחר להשתלם בניצוח אצל נעם שריף, באקדמיה למוזיקה על שם רובין בתל אביב. אחרי סיום לימודיו שם המשיך בהשתלמות בווינה, שם הכיר את מי שתהיה אשתו, הויולנית הנודעת טביאה צימרמן. ליאונרד ברנשטיין הזמין את דוד שלון להיות לעוזרו בעבודתו עם הפילהרמונית של וינה. לאחר מכן, משנת 1980 ואילך, ניצח על תזמורות מן החשובות בעולם ועל גדולי הסולנים, ביניהם הכנרים אייזק שטרן ויצחק פרלמן. שלון היה המנהל המוזיקלי של התזמורת הפילהרמונית של דיסלדורף ואחר, במקביל, ניהל במשך שבע עונות את התזמורת הסימפונית ירושלים ואת התזמורת הפילהרמונית של לוקסמבורג. הוא ניצח על הפקות אופרה בבתי אופרה שונים באירופה ובתל אביב, הופיע בפסטיבלים שונים ועבד עם תזמורות נוער, מהן לאומיות ומהן בינלאומיות. ב-15 בספטמבר 2000, במהלך סיור קונצרטים ביפן, נפטר שלון באופן פתאומי. אתר האינטרנט הרשמי של דוד שלון (באנגלית) דוד שלון, באתר AllMusic (באנגלית) דוד שלון, באתר MusicBrainz (באנגלית) דוד שלון, באתר Discogs (באנגלית) דוד שלון, דף שער בספרייה הלאומית
נאנו (כדורגלן)

אאולניו אנג'לו צ'יפלה גומש (בפורטוגזית: Eulânio Ângelo Chipela Gomes; נולד ב-17 במאי 1994) הוא כדורגלן מגינאה ביסאו המשחק בעמדת הקשר בסמסונספור. נאנו התחיל את הקריירה שלו בקבוצת הכדורגל טאבויירה בה שיחק עד גיל 17 (למעט שנה אחת בה שיחק בבנפיקה ליסבון). בקיץ 2011, נאנו הצטרף לזו של ביירה-מאר. ב-27 בפברואר 2013 נאנו ערך את הופעת הבכורה שלו בקבוצה הבוגרת. ב-12 באוגוסט ערך את הופעת הבכורה שלו בקבוצה הבוגרת בהפסד 3-2 לפורטו ב'. בקיץ 2014 הושאל לגאפנהה עד לסיום העונה. ב-4 בינואר 2015 הבקיע את שער הבכורה שלו בקבוצה בניצחון 2-3 נגד מאריטימו ג'. בקיץ 2018 חתם במאריטימו ב', בה שיחק 3 שנים בסיומן הצטרף לקבוצה הראשונה. ב-16 בפברואר 2020 הבקיע את שער הבכורה שלו בליגת העל הפורטוגלית. ב-5 באוקטובר 2020 חתם בפורטו תמורת 1.3 מיליון אירו. ב-21 באוקטובר ערך את הופעת הבכורה שלו בזירה האירופית בהפסד 3-1 למנצ'סטר סיטי במסגרת שלב הבתים של ליגת האלופות. ב-10 בינואר 2022 נאנו הושאל לדאלאס מה-MLS בה שיחק עד לסיום העונה. ב-31 בינואר 2023 הושאל לסנטה קלרה. בשנת 2019, נאנו החליט לייצג את גינאה ביסאו, מאחר שלמשפחתו יש שורשים במדינה. ב-8 ביוני ערך את הופעת הבכורה שלו בנבחרת בהפסד 2-0 לאנגולה. ב-4 בספטמבר 2019 הבקיע את שער הבכורה שלו בנבחרת בניצחון 0-1 נגד סאו טומה ופרינסיפה. נאנו נכלל בסגל הנבחרת לקראת גביע אפריקה לאומות 2021. נכלל בסגל נבחרת גינאה ביסאו לטורניר גביע אפריקה לאומות 2023. נאנו, באתר Transfermarkt נאנו, באתר Soccerway נאנו, באתר BDFutbol נאנו, באתר National Football Teams נאנו, באתר FootballDatabase.eu נאנו, באתר ESPN BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
מוסטפא מוחמד

מוסטפא מוחמד אחמד עבדאללה (בערבית: مصطفى محمد أحمد عبد الله; נולד ב-28 בנובמבר 1997) הוא כדורגלן מצרי המשחק בעמדת החלוץ בנאנט. מוחמד התחיל את הקריירה שלו במחלקת הנוער של א-זמאלכ. בקיץ 2016 הושאל לאל-דאח'ליה, כעבור שנה לטנטא ולאחר מכן לטלאיע אל-ג'יש, במדיה כבש 12 שערי ליגה. ב-23 בספטמבר 2019 ערך את הופעת הבכורה שלו בקבוצה בא-זמאלכ בניצחון 0-1 נגד אל-איתיחאד, בו גם הבקיע את שער הבכורה שלו במועדון. ב-1 בפברואר 2021 הושאל לגלאטסראיי מליגת העל הטורקית עם אופציה לרכישה. יממה לאחר מכן, הבקיע בניצחון 0-3 נגד איסטנבול באשקשהיר. 4 ימים לאחר מכן, הבקיע בניצחון 0-1 בדרבי נגד פנרבחצ'ה. ב-27 בדצמבר 2021 חתם לארבע שנים במועדון. בצעירותו, מוחמד זכה עם הנבחרת הצעירה של מצרים באליפות אפריקה בכדורגל עד גיל 23 בשנת 2019 ואף היה מלך שערי הטורניר. ב-23 במרץ 2019 ערך את הופעת הבכורה שלו בנבחרת הבוגרת בתיקו 1–1 נגד ניז'ר. ב-5 בספטמבר 2021 הבקיע את שער הבכורה שלו בנבחרת בתיקו 1–1 נגד גבון במסגרת מוקדמות מונדיאל 2022. מוחמד השתתף עם הנבחרת בגביע אפריקה לאומות 2021, בו הפסידה בגמר לסנגל. מוחמד נכלל בסגל נבחרת מצרים לטורניר גביע אפריקה לאומות 2023, בשלב הבתים הוא שותף בשלושת המשחקים והבקיע שער אחד בכל משחק. ב-10 ביוני 2020 מוחמד התחתן עם חיאת סלאמה. אל-זמאלכ ליגת העל המצרית: 2020/2021 הגגביע המצרי: 2018/2019 הסופר קאפ המצרי: 2019/2020 הסופר קאפ האפריקאי: 2020 נבחרת מצרים גביע אפריקה לאומות עד גיל 23: 2019 אישיים נעל הזהב בגביע אפריקה לאומות עד גיל 23: 2019 מדיה וקבצים בנושא מוסטפא מוחמד בוויקישיתוף מוסטפא מוחמד, באתר Transfermarkt מוסטפא מוחמד, באתר Soccerway מוסטפא מוחמד, באתר BDFutbol מוסטפא מוחמד, באתר WorldFootball.net מוסטפא מוחמד, באתר National Football Teams מוסטפא מוחמד, באתר FootballDatabase.eu מוסטפא מוחמד, באתר ESPN فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית)
תריסנית

האם התכוונתם ל... תריסנית (צמח) – סוג צמח במשפחת המצליביים תריסנית - כינוי לדגי סחוס מסדרת התריסנאים תריסנית (Raja) - סוג במשפחת התריסניתיים תריסנית קוצנית – מין בסוג תריסנית החי בחופי האוקיינוס האטלנטי
ולדימיר מדינסקי

ולדימיר רוסטיסלאבוביץ' מדינסקי (ברוסית: Владимир Ростиславович Мединский; נולד ב-18 ביולי 1970) הוא פוליטיקאי, אקדמאי ופובליציסט רוסי, מכהן כעוזרו של נשיא רוסיה, חבר המועצה הכללית של מפלגת רוסיה המאוחדת. כיהן כשר התרבות של רוסיה בממשלות מדבדב (הראשונה והשנייה, מאי 2012 - ינואר 2021) ועמד בראש המשלחת הרוסית למשא ומתן בהומל, בלארוס, בעקבות הפלישה הרוסית לאוקראינה. מדינסקי, יליד סמילה שבמחוז צ'רקאסי באוקראינה הסובייטית, הוא בוגר המכון הממלכתי ליחסים בינלאומיים של מוסקבה. שירת בתקופת התפרקות ברית המועצות בתפקיד זוטר בשגרירות רוסיה בוושינגטון, אחר כך הצטרף למפלגת רוסיה המאוחדת ושימש בתפקידים שונים מטעם המפלגה עד לבחירתו לדומא ב-2007. מדיה וקבצים בנושא ולדימיר מדינסקי בוויקישיתוף אתר האינטרנט הרשמי של ולדימיר מדינסקי ולדימיר מדינסקי, ברשת החברתית פייסבוק ולדימיר מדינסקי, ברשת החברתית אקס (טוויטר) ולדימיר מדינסקי, ביישום טלגרם ולדימיר מדינסקי, ברשת החברתית אינסטגרם ולדימיר מדינסקי, ברשת החברתית VK ולדימיר מדינסקי, סרטונים בערוץ היוטיוב ערך זה הוא קצרמר בנושא רוסיה ובנושא אישים. אתם מוזמנים לתרום לוויקיפדיה ולהרחיב אותו.
פוני אקספרס (סרט)

פוני אקספרס (באנגלית: Pony Express) הוא מערבון אמריקאי בצבעי טכניקולור משנת 1953 בבימויו של ג'רי הופר, עם צ'רלטון הסטון, רונדה פלמינג, ג'ן סטרלינג ופורסט טאקר בתפקידים הראשיים. העלילה היא פיקטיבית אך על בסיס היסטורי - שרות הפוני אקספרס היה שירות דואר באמצעות סוסים מהירים שפעל במשך כשנה וחצי (בין אפריל 1860 ואוקטובר 1861) באזור הרי הרוקי והמישורים הגדולים בארצות הברית, בין סנט ג'וזף, מיזורי לסקרמנטו, קליפורניה. כמה מגיבורי הסרט כמו באפלו ביל, ביל היקוק הפראי וג'ים ברידג'ר, היו דמויות אמיתיות ללא קשר מיוחד לפוני אקספרס. העלילה בסרט היא על המאבק לפתיחת השירות "המהיר" (עשרה ימים) נגד המתנגדים לו מסיבות מסחריות ופוליטיות. חלק מהסרט צולם באזור קנאב שידוע כאתר צילומים לסרטי מערבונים ולסדרות טלוויזיה בסוגת המערבונים המנצלים את הנוף המדברי מחד ואת הקניונים המרהיבים מאידך. באפלו ביל (צ'רלטון הסטון) מותקף על ידי אינדיאנים. סוסו נהרג אך הוא מצליח להיחלץ ולהגיע לכירכרת דואר בה יושבים רנס הייסטינג (מייקל מור) ואחותו היפהפייה אוולין (רונדה פלמינג). רנס הוא תומך בבדלנות של קליפורניה והוא נוסע לסנט ג'ו להיפגש עם ג'ו קופר (הנרי ברנדון). קופר הוא בעל חברת עגלות הדואר שמעבירה דואר מסנט ג'וזף לסקרמנטו ב-21 יום והוא מתנגד להקמת שירות הפוני אקספרס מסיבה כלכלית אישית. רנס מתנגד מסיבה פוליטית כי השירות הזה יגביר את השפעת מצדדי האיחוד של קליפורניה עם ארצות הברית. הם מגיעים לסנט ג'וזף שם פוגש באפלו ביל את ידידו ביל היקוק הפראי (פורסט טאקר) ואת ידידתו ה"טום בוי" דני ראסל (ג'ן סטרלינג), היא מאוהבת בו אך הוא מעדיף בינתיים את אוולין. רנס, קופר ופמברטון (סטיוארט ברנדן) מטקסים עצה כיצד לפגוע בשירות החדש העומד לקום. סרג'נט ראסל (מרטין לואיס) אביה של דני תורם 800 דולר לקניית 40 סוסים מהאינדיאנים. באפלו ביל וביל היקוק נפגשים עם ראש השבט "היד הצהובה" (פט הוגן) ששונא את באפלו ביל אך מוכן למכור לו את הסוסים. הסוסים מועברים לחוותו של ג'ים ברידג'ר (פוטר הול) אבל בינתיים קונים האינדיאנים מקופר נשק ומתקיפים את החווה. הצ'יף קורא למאבק עם באפלו ביל. ובלילה חומק באפלו ביל למאהל האינדיאנים ובמאבק עם הצ'יף הוא הורג אותו בגרזן טומהוק. אוולין שעברה לצידו של באפלו מגלה לו את התכנית לפגוע בשירות הפוני אקספרס. באפלו מתעמת עם קופר והורד אותו. הסוסים מוחזרים לסנט ג'וזף ומועברים לתחנות מעבר וראש העיר מכריז על תחילת השירות עד לסקרמנטו. בתיק הדואר מוכנסת הצהרת הנשיא לינקולן לתושבי קליפורניה בדבר ביטול העבדות. רנס ואנשיו תוקפים את הרוכבים אך ביל היקוק ואנשיו מחסלים אותם. לבסוף רוכב באפלו ומגיע לסקרמנטו עשרה ימים בדיוק מאז החל השירות ומתקבל בתשואות הקהל. פמברטון ואנשיו מנסים לפגוע בבאפלו ואנשיו אך מחוסלים. בקרב נהרגת דני ובאפלו נושא אותה לבית העירייה וחוזר עצוב לערבה על סוסו. "פוני אקספרס", במסד הנתונים הקולנועיים IMDb (באנגלית) "פוני אקספרס", באתר נטפליקס "פוני אקספרס", באתר AllMovie (באנגלית) "פוני אקספרס", באתר Rotten Tomatoes (באנגלית) "פוני אקספרס", באתר Hulu סרטים (באנגלית) "פוני אקספרס", במסד הנתונים הקולנועיים KinoPoisk (ברוסית) פוני אקספרס, באתר TCM קדימון לפוני אקספרס, באתר יוטיוב נעימת הנושא בפתיחת הסרט, באתר יוטיוב לפי פרויקט ירושלים סגל הסרט נקרא בישראל בשלושה שמות: 1)הענק בענקים, 2)גיבור הערבה, 3) אקספרס בערבה
צ'אבייר לופס-ארוסטגי

צ'אבייר לופס-ארוסטגי אסקאוריאסה (בספרדית ובבסקית: Xabier López-Arostegui Eskauriaza, בבסקית השם נהגה שאבייר לופס-ארוסטגי אסקאוריאסה) הוא כדורסלן ספרדי המשחק בוולנסיה מליגת העל הספרדית והיורוקאפ בעמדת הסמול פורוורד. לופס-ארוסטגי החל את הקריירה שלו בקבוצות הנוער של חובנטוד בדאלונה. הוא היה אחד השחקנים המצטיינים באליפות קטלוניה לנוער לשנת 2015, וזכה בתואר עם קבוצתו. בשנת 2015, הוא נשלח לקבוצת הבת של בדאלונה, CB Prat, בחוזה דו-כיווני עם חובנטוד. ב-18 באפריל 2018, לופס-ארוסטגי הכריז על מועמדותו לדראפט ה-NBA 2018, אך הסיר אותה לאחר מכן. ב-5 ביולי 2021, הוא חתם בוולנסיה מליגת העל הספרדית והיורוקאפ. לופס-ארוסטגי שיחק בנבחרת ספרד עד גיל 17 ובנבחרת הבוגרת בכדורסל אולימפיאדת טוקיו 2020. מדיה וקבצים בנושא צ'אבייר לופס-ארוסטגי בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) Primer contrato profesional para Xabier López-Arostegui El FIATC Joventut se asegura el futuro con Xabier López-Arostegui "Xabi Lopez-Arostegui declared for the NBA Draft". Eurohoops.net. 18 באפריל 2018. נבדק ב-20 באפריל 2018. {{cite web}}: (עזרה) "Xabi Lopez-Arostegui leaves Joventut Badalona to join Valencia" (באנגלית). Sportando. 5 ביולי 2021. נבדק ב-6 ביולי 2021. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'אבייר לופס-ארוסטגי".
יצחק גאטינייו

הרב יצחק גאטינייו (השני) (?-1800) היה מגדולי רבני אזמיר ורבו של הרב חיים פאלאג'י. נולד לרב אליקים גאטינייו מחבר ספר תועפות ראם ואגורה באהלך. בנו של רבי יצחק גאטינייו (הראשון). אביו משבח אותו וטוען שעלה עליו בחכמה: ”הבן יקיר לי רבי לו יתקרא...אמרו עלי יפה כח הבן מכח האב וכ"ש שהוא תלמיד ותיק”. אביו הוא ששכנע אותו להדפיס את ספריו. רבו היה הרב חיים יהודה אליעזר מחבר ספר שמחת יאודה. החבי"ף מכנה אותו "אדוני מורי הקדוש", מורי הרב, או הרב בית ישחק, ובהקדמתו לספר ובחרת בחיים כותב החבי"ף שבילדותו היה לומד בכל שבוע את רש"י ומפרשיו על הפרשה אצל הרב יצחק גאטינייו: וכד הוינא טליא, בהיותי תלמיד קטן לפני עט"ר מורי המופלא בע"ס בית ישחק זלה"ה, דגם הוא אחז מעשה מר אביו התועפות רא"ם ז"ל ללמוד בכל שבוע בסדר רש"י ורא"ם והחונים עליהם. — ובחרת בחיים,רבי חיים פאלאג'י, אר'ש קדמו'ת הרב יצחק נספד על ידי תלמידו הרב רחמים אברהם אריה הכהן אריאש וע"י הרב שלום מרגונטו וע"י רבי דוד אמאדו. תאריך פטירתו של הרב לא ברור, על מצבתו י"ד באלול התק"ס (1800), אך בדרשת הספד של רבי דוד אמאדו, נכתב שנפטר באלול התקע"ג, ובהספדו של הרב רחמים אריה אברהם הכהן אריאש נכתב שנפטר בשנת התקס"ג. בית ישחק (שאלוניקי תקנ"ב) - חידושים על הרמב"ם. מהדורה חדשה יצאה בשנת תשע"ו. בית מועד ( שאלוניקי תקצ"ט) - על מסכת מועד קטן ומסכת מכות וחידושים על הרמב"ם. בסופו הספד לאשתו של הרב יצחק מאת הרב פאלאג'י, וכן הקדמה ממנו. מהדורה חדשה יצאה בירושלים תשס"ט. מיגון לשמחה (שאלוניקי תקנ"ה) - פירוש על הלכות שמחות למהר"ם מרוטנבורג. תולדות החבי"ף עמ' 118–120 בית מועד, ירושלים תשס"ט, תולדות הרב אזמיר תקנ"ו שאלוניקי תקמ"א בית ישחק, הקדמת אבי המחבר בית ישחק, הקדמת המחבר החפץ חיים לרבי חיים פאלאג'י, סימן מ"ד אות כ"ב שפתי רננות דרוש א' דף כ"ט דרכי שלום (שאלוניקי תקע"א) פרשת קדושים דף עט. תהלה לדוד חלק ב' דרוש ד' מצבות רבני וחכמי אזמיר אות קמ"ו אוצר החכמה, באתר beta.otzar.org
אדם האגנבוך

אדם האגנבוך (באנגלית: Adam Hagenbuch; נולד ב 23 בינואר 1991) הוא שחקן אמריקאי. אדם האגנבוך נולד ב-23 בינואר 1993 באדיסון (אנ') טקסס, שם למד בבית הספר התיכון "Trinity Christian Academy". הוא בוגר לימודי תואר ראשון במשחק מבית הספר לדרמה באוניברסיטת קרנגי מלון בפיטסבורג, פנסילבניה. במהלך שנותיו בקולג', הוא הופיע בהצגות במסגרת התיאטרון במכללה. בשנת 2009 הופיע בהופעת בכורה שלו בקולנוע בסרט "Reach for the Sky". בשנת 2012 שיחק בסרט הקולנוע "כמה טוב להיות פרח קיר"; עיבוד קולנועי של רומן המכתבים משנת 1999 בעל אותו השם, שנכתב ובוים על ידי מחבר הרומן, סטיבן צ'בוסקי. בשנים 2015–2016 הופיע בסדרת הטלוויזיה "הלוזרים" ובתפקיד חוזר בסדרת הטלוויזיה "הוחלפו בלידתן" משנת 2015–2017. משנת 2016 עד שנת 2020 שיחק בתפקיד משנה בסדרת הטלוויזיה "צער גידול בנות - הדור הבא"; שם הוא גילם את ג'ימי גיבלר, אחיה הקטן של קימי, בעלה של סטפני ואביה של דניאל. אדם האגנבוך, ברשת החברתית פייסבוק אדם האגנבוך, ברשת החברתית אינסטגרם אדם האגנבוך, במסד הנתונים הקולנועיים IMDb (באנגלית) Adam Hagenbuch Biography; Height, Brother, Family, Movies And TV Shows - ABTC, ABTC, ‏6 בינואר 2022 Denise Petski, Deadline, Deadline, ‏3 בינואר 2017